
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση Συλλογικής Συμβάσεως Πληρωμάτων Ρυμουλκών 

Λιμένων Εσωτερικού. 1 

Επιστροφή διαφοράς τιμής των αποθεμάτων πετρελαιοειδών 
καυσίμων που βρίσκονται στις εγκαταστάσεις των εται¬ 
ρειών εμπορίας και διανομής πετρελαιοειδών ή φορτία σε 


πλου.’... 2 

Είσπραξη διαφοράς τιμής των αποθεμάτων πετρελαιοειδών 
καυσίμων που βρίσκονται στις εγκαταστάσεις των εται¬ 
ρειών εμπορίας και διανομής πετρελαιοειδών ή φορτία σε 
πλου. 1 . 3 


Τροποποίηση του Οργανισμού Εσωτερικής -Υπηρεσίας της 
Κοινότητας Καλυβιών Θορικού Νομ. Ανατ. Αττικής. .. 4 

Διορθώσεις Σφαλμάτων 

Διόρθωση σφάλματος στη 2423.5/1/91/10.1.91 απόφαση 


Υπουργού Εμπορικής Ναυτιλίας. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2324.13/3.91 (1) 


Κύρωση Συλλογικής Συμβάσεως Πληρωμάτων Ρυμουλκών Λι¬ 
μένων Εσωτερικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθρων 1 παραγρ. 1 και 5 του Α.Ν. 
3276/1944 «περί Συλλογικών Συμβάσεων εν τη ναυτική εργα¬ 
σία» όπως έχει τροποποιηθεί και ισχύει σήμερα. 

β. Το αριθ. 385/30.5.91 έγγραφο της Πανελληνίου Ενώ- 
σεως Πληρωμάτων Ρυμουλκών και Ναυαγοσωστικών με το 
οποίο υποβλήθηκε για κύρωση η από 24.5.91 Συλλογική Σύμ¬ 
βαση Εργασίας πληρωμάτων Ρυμουλκών και το από 24.5.91 
παράρτημά της, αποφασίζουμε: 

1. Την κύρωση της Συλλογικής Συμβάσεως εργασίας Πληρω¬ 
μάτων Ρυμουλών Λιμένων Εσωτερικού και του παραρτήματος 
αυτής τα κείμενα των οποίων υπογράφηκαν στις 24.5.91 από 
τους νόμιμους εκπροσώπους της Ενώσεως Πλοιοκτητών Ρυ¬ 
μουλκών και Ναυαγοσωστικών και της Πανελληνίου Ενώσεως 
Πληρωμάτων Ρυμουλκών και Ναυαγοσωστικών. 

2. Η ισχύς της Συλλογικής Συμβάσεως που κυρώνεται με την 
παρούσα απόφαση αρχίζει από την 1η Ιανουάριου 1991 και λή¬ 
γει την 31η Δεκεμβρίου 1991 θα ισχύσει δε για ένα ακόμη χρόνο 
αν δεν καταγγελθεί στο μεταξύ από κάποιον από τους συμβαλλο- 
μένους. 


3. Η Απόφαση ΥΕΝ/ΔΝΕΠ 2 2324/13/2/91/15.4.91 
παύει να ισχύει. 

4. Η παρούσα με κείμενο της κυρούμενης Συλλογικής Συμβά¬ 
σεως να δημοσιευθούν στην Εφημερίδα της Κυβερνήσεως. 

Πειραιάς, 4 Ιουνίου 1990 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 

Στον Πειραιά σήμερα την 24η Μαΐού 1991, οι παρακάτω 
αναφερόμενοι, 1) Ν.Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ, 
Πρόεδρος και Γενικός Γραμματέας αντίστοιχα, της Ένωσης 
Πλοιοκτητών Ρυμουλκών και Ναυαγοσωστικών και 2) ΔΗΜΗ- 
ΤΡΙΟΣ ΔΡΙΤΣΑΣ και ΑΝΑΣΤΑΣΙΟΣ ΑΣΠΙΩΤΗΣ, Πρόεδρος 
και Γενικός Γραμματέας, νόμιμοι εκπρόσωποι του εδρεύοντα 
στον Πειραιά Επαγγελματικού Ναυτεργατικού Σωματείου «ΠΑ¬ 
ΝΕΛΛΗΝΙΟΣ ΕΝΩΣΗ ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ 
ΝΑΥΑΓΟΣΩΣΤΙΚΩΝ», ειδικά προς τούτο άπαντες εξουσιοδοτη¬ 
μένοι συμφώνησαν τα ακόλουθα, ως προς τους όρους και τις 
αμοιβές των πληρωμάτων των Ρυμουλκών. 

Άρθρον Ιον 

ΜΙΣΘΟΣ 

1. Το μισθολόγιο των πληρωμάτων των πάσης φύσεως Ελλη¬ 
νικών ρυμουλκών των ιδιωτικών επιχειρήσεων, καθορίζεται 
κατά μήνα ως κατωτέρω: 


1. Κυβερνήτης 

Δ ΡΧ· 

144.489 

2. Μηχανικός 

143.656 

3. Υφιστάμενος Μηχανικός 

122.431 

4. Ναύκληρος 

122.431 

5. Ναύτης 

112.713 

6. Λιπαντής 

114.328 

7. Θερμαστής 

114.328 

8. Ναυτόπαις 

67.332 

Εις το ανωτέρω μισθολόγιο έχει 

ενσωματωθεί το εκ 5% επί 


του βασικού μισθού επίδομα πολυετούς υπηρεσίας το προβλεπό- 
μενο εκ του άρθρου 2 της προϊσχυσάσης Συλλογικής Συμβάσεως 
το οποίο εφεξής καταργείται. 

Μελλοντική αναβίωση του επιδόματος τούτου ή συμφωνία 
προς παροχή παρεμφερούς επιδόματος συνδεόμενου με τον χρόνο 
υπηρεσίας θα συνεπάγεται αντίστοιχη μείωση του μισθολογίου 
κατά το ποσό του επιδόματος. 

2. (α) Οι εργοδότες αναλαμβάνουν την υποχρέωση: 

1. Να χορηγούν στα μέλη του πληρώματος των Ρυμουλκών 
τους, βεβαιώσεις που να πιστοποιούν ότι οι αποδοχές τους προέρ¬ 
χονται από δραχμοποίηση ελεύθερου συναλλάγματος που εκχώ¬ 
ρησαν σ’ αυτούς (τους εργοδότες) οι διαχειριστές των πλοιοκτη¬ 
τών ή η πράκτορες των πλοίων που εξυπηρέτησαν κατά το διά¬ 
στημα που καλύπτει η χορηγούμενη βεβαίωση. 

Και να προβαίνουν στην αντίστοιχη με τις αποδοχές τους εκ¬ 
χώρηση συναλλάγματος στους ενδιαφερομένους ναυτικούς τους. 

(β) Αυτονόητο είναι ότι η εκχώρηση θα γίνει εφ’ όσον υφίστα- 
ται λογαριασμός ελεύθερου συναλλάγματος στην Τράπεζα της 
Ελλάδος από την παραπάνω πηγή. 

3. Το ημερομίσθιο για τον υπολογισμό της άδειας καθώς και 
για κάθε άλλη περίπτωση που προβλέπεται απ’ την παρούσα 
Σύμβαση καθορίζεται στο 1/25 του βασικού μισθού. 

Άρθρον 2ον 

ΕΠΙΔΟΜΑΤΑ 

Τα πληρώματα των ρυμουλκών δικαιούνται επιδόματα κάθε 
μήνα ως κατωτέρω: 

1. Επίδομα φθοράς ιματισμού που ορίζεται σε τέσσαρες χιλιά¬ 
δες διακόσιες τριάντα δύο (4.232) δρχ. το μήνα, για τους καπε¬ 
τάνιους και Μηχανικούς και τέσσαρες χιλιάδες τετρακόσιες δέκα 
εννέα (4.419) δρχ. για τα υπόλοιπα μέλη του πληρώματος. 

2. Επίδομα μερικής τροφοδοσίας που ορίζεται σε οκτώ χιλιά¬ 
δες τρεις (8.003) δρχ. μήνα για τους Καπετάνιους και Μηχανι¬ 
κούς και οκτώ χιλιάδες τριακόσιες πενήντα οκτώ (8.358) δρχ. 
για τα υπόλοιπα μέλη του πληρώματος, εργαζόμενους στην πε¬ 
ριοχή λιμένος Πειραιώς, κατ’ άτομο. 

3. Ειδικό επίδομα εκχιλίων τριακοσίων (1.300) δρχ. για Κα¬ 
πετάνιους και Μηχανικούς και χιλίων τριακοσίων τριάντα τεσσά¬ 
ρων (1.334) δρχ. για τα υπόλοιπα μέλη του πληρώματος. 

Τα ανωτέρω επιδόματα πλην του ιματισμού και ειδικού επιδό¬ 
ματος θα καταβάλλονται και στα δώρα, άδειες, ασθένεια ή ατύ- 

χημ«· 

Άρθρον 3ον 

ΟΡΟΙ ΠΑΡΟΧΗΣ ΕΡΓΑΣΙΑΣ 

1. Καθημερινή εργασία: 

α) Τα πληρώματα των Ρυμουλκών θα εργάζονται επί οκτώ 
συνεχείς ώρες την ημέρα σε βάρδιες που θα διαδέχεται η μία την 
άλλη από Δευτέρα μέχρι Παρασκευή, του Σαββάτου και της Κυ¬ 
ριακής θεωρουμένων ως ημερών αργίας. , 

β) Η αλλαγή των βαρδιών κάθε εβδομάδα συμπεριλαμβανο¬ 
μένων και του Σαββάτου και της Κυριακής, είναι υποχρεωτική 
ώστε να γίνεται δίκαιη κατανομή ημερήσιας και νυκτερινής εργα¬ 
σίας. 

γ) Είναι υποχρέωση των εργοδοτών, για να έχουν το δικαίωμα 
υπερωριακής απασχόλησης των πληρωμάτων, να διατηρούν μό¬ 
νιμα επανδρωμένα ρυμουλκά με βάρδιες ως κατωτέρω:, 

1. Εταιρείες ή πλοιοκτησία με ένα (1) Ρυμουλκό, δύο (2) βάρ¬ 
διες. 

2. Εταιρείες ή πλοιοκτησία με δύο (2) Ρυμουλκά, ένα (1) Ρυ¬ 
μουλκό με τρεις (3) βάρδιες. 

3. Εταιρείες ή πλοιοκτησία με τρία (3) ή περισσότερα Ρυ¬ 
μουλκά, ένα (1) Ρυμουλκό με τρεις (3) βάρδιες και δύο (2) Ρυ,- 
μουλκά με δύο (2) βάρδιες. 

4. Σε περίπτωση Κοινοπραξίας ή συνεργασίας εταιρειών, εάν ο 
αριθμός αυτών είναι μέχρι τρεις (3) ισχύουν οι παραπάνω αναλο¬ 
γίες σε βάρδιες για κάθε εταιρεία. Εάν ο αριθμός αυτών είναι με¬ 
γαλύτερος των τριών (3) η υποχρέωσή τους περιορίζεται συνο¬ 
λικά και ανεξάρτητα με τον αριθμό αυτών σε τρία (3) Ρυμουλκά 
με τρεις (3) βάρδιες και εξ (6) Ρυμουλκά με δύο (2) βάρδιες. 

Αυτονόητο είναι ότι στην περίπτωση που η Κοινοπραξία ή Συ¬ 
νεργασία δεν διαθέτει ανάλογο αριθμό Ρυμουλκών για επάν¬ 
δρωση με βάρδιες, όπως προσδιορίζονται παραπάνω, ότι για 
κάθε Εταιρεία της Κοινοπραξίας θα ισχύει η υποχρέωση να έχουν 
βάρδιες, όπως ορίζεται παραπάνω για τις μεμονωμένες εται¬ 
ρείες. 


δ) Ώρα ενάρξεως εργασίας της πρώτης βάρδιας ορίζεται η 
06.00 για το καλοκάρι και 07.00 για το χειμώνα. 

Καλοκαίρι θεωρείται από 1 Απριλίου μέχρι 31 Οκτωβρίου και 
Χειμώνας από 1 Νοεμβρίου μέχρι 31 Μαρτίου. 

2. Εργασία κατά το Σάββατο: 

Αναγνωρίζεται η υποχρέωση των πληρωμάτων όπως εργάζο¬ 
νται κατ’ απόλυτη σειρά τα Σάββαρα επί 7ωρον, εφ’ όσον τους 
ζητηθεί τούτο κατά τη λήξη της εργασίας της προηγουμένης ημέ¬ 
ρας, αμοιβόμενα υπερωριακώς ως και στο άρθρο 4 ορίζεται, μη 
δικαιούμενα αντιστοίχου ημέρα αναπαύσεως. 

3. Εργασία κατά Κυριακάς και Εορτάς. 

α) Αναγνωρίζεται επίσης ότι είναι υποχρέωση των πληρωμά¬ 
των λόγω της φύσεως της εργασίας, να εργάζονται κατ’ απόλυτη 
σειρά τις Κυριακές και Εορτές επί 7ωρον, εφ’ όσον τους ζητηθεί 
τούτο κατά τη λήξη της εργασίας της τελευταίας εργάσιμης ημέ¬ 
ρας. Προς το σκοπό αυτό κάθε εργαζόμενος υποχρεούται να ερ¬ 
γάζεται κάθε δεύτερη Κυριακή, αποκλεισμένης της επί δύο συνε¬ 
χείς Κυριακές απασχόλησης. Για κάθε Κυριακή που εργάζεται 
πέρα της οριζομένης κατωτέρω έξτρα αμοιβής, δικαιούται και 
μία εργάσιμη ημέρα ανάπαυση κατά την αμέσως επομένη εβδο¬ 
μάδα. 

β) Στην περίπτωση που λόγω έκτακτης ανάγκης εργαζόμενος 
απασχοληθεί δύο συνεχείς Κυριακές, η απασχόληση κατά τη δεύ¬ 
τερη Κυριακή θεωρείται και αμοίβεται σαν υπερωριακή. 

Επίσης στην περίπτωση που δεν δοθεί εργάσιμη ημέρα ανά¬ 
παυσης (ρεπό), κατά τη διάρκεια της επόμενης Κυριακής που ερ¬ 
γάστηκε εβδομάδας, η απασχόληση κατά την τελευταία εργά¬ 
σιμη ημέρα θα αμοίβεται υπερωριακά. 

γ) Οι κατωτέρω αναφερόμενες εορτές είναι αργίες και οι εργα¬ 
ζόμενοι κατ’ αυτές δικαιούνται έξτρα αμοιβής: 

1. Η 1η του έτους. 2. Η Ημέρα των Θεοφανείων. 3. Η Κα¬ 
θαρά Δευτέρα. 4. Η 25η Μαρτίου. 5. Η Μεγάλη Παρασκευή. 6. 
Η εορτή του Αγίου Γεωργίου. 7. Η Δευτέρα του Πάσχα. 8. Η 1η 
Μαΐου. 9. Η εορτή της Αναλήψεως. 10. Η 15η Αυγούστου. 11. 
Η 14η Σεπτεμβρίου. 12. Η 28η Οκτωβρίου. 13. Η εορτή του 
Αγίου Νικολάου. 14. Η ημέρα των Χριστουγέννων. 15. Η 2α 
ημέρα των Χριστουγέννων και 16 η ανεγνωρισμένη ως ημέρα 
αργίας τοπική του Ελληνικού λιμένος που ευρίσκεται το Ρυ¬ 
μουλκό. 

4. Υπερωριακή εργασία: 

α. Για την αντιμετώπιση του προβλήματος της ανεργίας και 
κατά τη διάρκεια ισχύος της παρούσης συλλογικής σύμβασης ερ¬ 
γασίας, απαγορεύεται η υπερωριακή απασχόληση των Πληρω¬ 
μάτων των Ρυμουλκών, των εργαζομένων εντός της ακτίνας 
δράσης των Λιμένων Πειραιώς και Θεσσαλονίκης, όπως αυτή πε- 
ριγράφεται στο άρθρο 5 παρ. γ’ της ΣΣΕ. Εάν κάθε εταιρεία, 
πλοιοκτησία, κοινοπραξία ή συνεργασία δεν διαθέτει μόνιμα 
επανδρωμένα με βάρδιες Ρυμουλκά, όπως έχει υποχρέωση από 
το άρθρο 3 παρ. 1 εδάφ. γ’ της παρούσας συλλογικής σύμβασης 
εργασίας. 

β. Διευκρινίζεται ότι ώρα έναρξης της πρώτης από τις εναλλα- 
σόμενες βάρδιες ή της μοναδικής κάθε ρυμούκού, ορίζεται η 
06.00 ή 07.00 ανάλογα με την εποχή, όπως και στο άρθρο 3 
παρ. 1. εδ. δ’ ορίζεται. 

γ. Για την τήρηση των προηγουμένων διατάξεων, οι πλοιο¬ 
κτήτες υποχρεούνται να υποβάλλουν στην Λιμενική Αρχή κατά¬ 
σταση με τον αριθμό των Ρυμουλκών που έ ουν σε υπηρεσία κατά 
εταιρεία, πλοιοκτησία ή Κοινοπραξία ή Συνεργασία και τον 
αριθμό των βαρδιών που απασχολούν και τις τυχόν μεταβολές. 

δ. Οι παραβάτες του παρόντος θα διώκονται κατά τις διατά¬ 
ξεις του Α.Ν. 3276/44 «Περί συλλογικών συμβάσεων στη Ναυ¬ 
τική Εργασία», όπως αυτός ισχύει σήμερα. 

ε. Στις περιπτώσεις που επιτρέπεται η υπερωριακή απαχόληση 
των πληρωμάτων, εάν τους ζητηθεί να εργασθούν πέρα των ορι- 
ζομένων για κάθε ημέρα ωραρίου, υπάρχει υποχρέωση προσφο¬ 
ράς πρόσθετης εργασίας (υπερωρίας) που δεν μπορεί όμως να 
υπερβαίνει τις 4 ώρες την ημέρα και τις 40 πραγματικές ώρες ερ- 

γασίας το μήνα για το λιμάνι του Πειραιά χαι της Θεσσαλονίκης. 

στ. Σε εξαιρετικές περιπτώσεις έκτακτης κίνησης η υπερω- 
ριακή απασχόληση μπορεί να παραταθεί και πέραν του 4ώρόυ. 

ζ. Επίσης σε έκτακτες περιπτώσεις οι “εργοδότες μπορούν να 
ζητήσουν την έναρξη της πρωινής βάρδιας την 05.00 τα δε πλη¬ 
ρώματα δικαιούνται αναλόγου ενωρίτερον αποχωρήσεως ή υπε- 
ρωριακής αμοιβής για τις πλέον του κανονικού ωραρίου ώρες. 

7. Στην περίπτωση που η έναρξη ή λήξη της εργασίας συμπέ- 
σει μεταξύ τω ωρών 24.00 - 05.00 θα καταβάλλεται σε καθένα 
του πληρώματος οδοιπορικά. 

Άρθρον 4ον 

ΥΠΟΛΟΓΙΣΜΟΣ ΕΞΤΡΑ ΑΜΟΙΒΩΝ 

α. Δια 7ωρο εργασία στο λιμάνι ή στο ταξίδι κατά τις Κυριακές 
και εορτές καταβάλλεται έξτρα αμοιβή ίση με το 75% του 1/25 
του βασικού μισθού της ημέρας υπολογιζομένης από 00.00 μέ¬ 
χρι 24.00. 

β. Η αποζημίωση για κάθε ώρα υπερωριακής εργασίας ορίζε¬ 
ται σε 1/173 του βασικού μισθού προσαυξημένου κατά 50% δια 
τις πρώτες 4 ώρες με προσαύξηση σε 100% (διπλή) για τις πέραν 
των τεσσάρων. 

γ. Η ανωτέρω για κάθε ώρα υπερωρίας αποζημίωση προσαυ¬ 
ξάνεται επί πλέον κατά 75% τα Σάββατα, Κυριακές και εορτές. 

δ. Για νυκτερινή εργασία από 22.00 - 06.00 το βασικό ωρομί¬ 
σθιό θα προσαυξάνεται κατά 25%. 

ε. Σε περίπτωση που συμπίπτουν περισσότερες της μιάς προ¬ 
σαυξήσεις θα υπολογίζονται χωριστά και αθροιστικά στο βασικό 
ημερομίσθιο ή ωρομίσθιο. 

στ. Κατά το χρόνο ισχύος της παρούσης Συλλογικής Συμβά- 
σεως για τον υπολογισμό μόνο τής αμοιβής της υπερωριακής 
απασχόλησης και της έξτρα αμοιβής δεν λογίζεται η ενσωμά¬ 
τωση των πολυετιών στον βασικό μισθό που έλαβε χώρα δυνάμει 
της λήξασας ΣΣΕ (άρθρο 1) της 14.3.1990 αλλά μόνον οι αυξή¬ 
σεις επί του βασικού μισθού που έγιναν δυνάμει της λήξασας και 
της παρούσας ΣΣΕ υπολογιζομένων ως άν η ως άνω ενσωμά¬ 
τωση του επιδόματος των πολυετιών στον βασικό μισθό ουδέποτε 
είχε λάβει χώρα. 

Άρθρον δον 

ΕΔΡΑ - ΒΑΣΕΙΣ - ΠΕΡΙΟΧΕΣ ΛΙΜΕΝΩΝ 

α. “Εδρα των Ελληνικών Ρυμουλκών δια την εφαρμογήν των 
όρων της παρούσης Συλλογικής Σύμβασης, ορίζεται ο Πειραιάς 
και η Θεσσαλονίκη. 

, β. Όλοι οι εκτός περιοχής λιμένος Πειραιώς και Θεσσαλονίκης 
λιμένες, θεωρούνται βάσεις. 

γ. Η περιοχή λιμένος Πειραιώς ορίζεται σε ακτίνα 30 Ν/Μ 
από τον Κεντρικό Λιμένα με όλους τους εντός αυτής συμπεριλαμ¬ 
βανομένους λιμένες, ακτές, εγκαταστάσεις κ.λπ. Για όλα τα άλλα 
λιμάνια της χώρας ορίζεται ως περιοχή του λιμένα της βάσεως 
ακτίνα 15 Ν/Μ. 

δ. Σε περίπτωση αλλαγής της βάσεως του ρυμουλκού το συν¬ 
δεόμενου με την αλλαγή ταξείδι θεωρείται συνέχεια της εργασίας 
του λιμένος. 

ε. Προκειμένου περί του λιμένος Πειραιώς, δια την μεταφορά 
των πληρωμάτων μεταξύ αγκυροβολιού των Ρυμουλκών και της 
προ της Κεντρικής αγοράς του λιμένος Πειραιώς προκυμαίας, οι 
ιδιοκτήτες των Ρυμουλκών υπόχρεούνται όπως διαθέτουν κατάλ¬ 
ληλο πλωτό ή χερσαίο μέσον. 

Άρθρον 6ον 

ΓΕΝΙΚΕΣ ΥΠΟΧΡΕΩΣΕΙΣ ΠΛΗΡΩΜΑΤΩΝ 

α. Οι Κυβερνήτες των ρυμουλκών έχουν υποχρέωση να κινούν 
τα ρυμουλκά σύμφωνα και αποκλειστικά με τις εντολές που λαμ¬ 
βάνουν από την Διεύθυνση. Στα πλαίσια δε αυτών των εντολών να 
παίρνουν πρωτοβουλία για την όσο το δυνατόν καλύτερη εκτέ¬ 
λεση της εργασίας, έχουν την ευθύνη για την συντήρηση των σκα¬ 
φών κατά τις ώρες της απραξίας γενικά, ασκούν εποπτεία επί του 


πληρώματος έχοντες βαρύνουσα γνώμη για την επιλογή. 

β. Η καλή συντήρηση του Μηχανοστασίου είναι του Προϊστα¬ 
μένου αυτού, κατά τα ανωτέρω αναφερόμενα και σε συνεννόηση 
με τον Κυβερνήτη. Το προσωπικό της μηχανής όταν του ζητηθεί 
από την Πλοιοκτήτρια Εταιρεία να κάνει και τον καθαρισμό των 
καζανιών, καθαρισμό των τούμπων ή καπνοθαλάμων ή την επι¬ 
σκευή Κυρίων Μηχανών, ηλεκτρομηχανών, αντλιών, κομπρεσέρ 
κ.λπ. ή τον καθαρισμό Ψυγείων ή Δεξαμενών, δικαιούται ιδιαί¬ 
τερη αμοιβή που καθορίζεται με κοινή συμφωνία. 

Γ ενικά υποχρέωση όλου του πληρώματος είναι η σωστή εκτέ¬ 
λεση της εργασίας και η πρόθυμη εκτέλεση των εντολών της 
Διεύθυνσης για την κάλυψη των αναγκών των λιμένων όλο το 
24ωρο και την εξυπηρέτηση εκτάκτων αναγκών (παροχή βοή¬ 
θειας - πυρκαϊάς κ.λπ.) και φυσικά πάντοτε σύμφωνα με τους 
όρους της παρούσας Συλλογικής Συμβάσεως. 

δ. Δεν υπάρχει ευθύνη του Κυβερνήτη για την ασφάλεια του 
ρυμουλκού μετά τη λήξη εργασίας, αφού φυσικά δεν παραλείψει 
να δέσει αυτό καλά και να λάβει όλα τα απαραίτητα μέτρα για την 
ασφάλειά του. Στα ρυμουλκά με βάρδιες οι ευθύνες για την καλή 
συντήρηση τόσο του σκάφους, όσο και της μηχανής, δεν είναι κοι¬ 
νές για τους υπεύθυνους όλων των βαρδιών. 

ε. Στην περίπτωση απρόβλεπτου ακινητοποίησης ρυμουλκού 
λόγω ζημίας ή άλλης αιτίας ή λόγω ανάγκης κίνησης άλλων ρυ¬ 
μουλκών από τα προγραμματισμένα, οι ιδιοκτήτες μπορούν να 
ζητήσουν και τα πληρώματα πρέπει να δεχθούν να μετατεθούν 
από ρυμουλκό σε ρυμουλκό της ιδίας εταιρείας, είτε σάν σύνολο 
είτε μεμονωμένα, προσωρινά ή μόνιμα, χωρίς να θίγονται τα μέ¬ 
χρι της μεταθέσεως δικαιώματά των, ώστε σε κάθε περίπτωση να 
εξασφαλίζεται η καλύτερη δυνατή εξυπηρέτηση της εργασίας. Οι 
εν λόγω μεταβολές πρέπει να νομιμοποιούνται τό ταχύτερου. 

Άρθρον 7ον 
ΔΩΡΑ ΕΟΡΤΩΝ 

Οι εργαζόμενοι στα ρυμουλκά θα παίρνουν τα καθοριζόμενα 
από τις Υπουργικές Αποφάσεις δώρα γΐα.τις εορτές των Χριστου¬ 
γέννων, Νέου Έτους και Πάσχα. 

, Άρθρον δον 
ΑΔΕΙΕΣ 

α. Τα πληρώματα των ρυμουλκών δικαιούνται από την 1η Ια¬ 
νουάριου 19δ6 και στο εξής άδεια ίση με τέσσαρες ημέρες και εί¬ 
κοσι πέντε εκατοστά (4,25) της ημέρας για κάθε μήνα υπηρε¬ 
σίας, δηλ. πενήντα μία (51) ημέρες το χρόνο, συνυπολογιζομένων 
Σαββάτων, Κυριακών και Αργιών. 

β. Μέχρι 31.12.85 για την άδεια θα έχουν εφαρμογή οι διατά¬ 
ξεις της ληξάσης την 30.6.85 ΣΣΕ. 

γ. Οι άδειες θα δίδονται κατά την κρίση των εργοδοτών και 
ανάλογα με τις ανάγκες της εργασίας. 

δ. Γενικά απαγορεύεται η μη'χορήγηση ετήσιας άδειας έναντι 
καταβολής χρηματικής αποζημιώσεως. Σε έκτακτες όμως περι¬ 
πτώσεις που για οποιοδήποτε λόγο ο εργαζόμενος δεν έλαβε την 
ετήσια άδειά του, θα καταβάλλεται σ’ αυτόν ο ανάλογος μισθός 
του χρόνου αδείας,.Για αυαθαίρετες απουσίες θα εφαρμόζονται οι 
διατάξεις του άρθρου 65 του ΚΙΝΔ. 

. , ^ Άρθρον 9ον 

ΠΡΟΣΛΗΨΕΙΣ - ΙΔΙΟΤΗΤΑ ΠΛΗΡΩΜΑΤΩΝ 
ΕΦΑΡΜΟΣΤΕΑ ΝΟΜΟΘΕΣΙΑ 

Όλα τα πληρώματα των ρυμουλκών είναι ναυτικοί και υπό- 
κεινται στις διατάξεις του ΚΙΝΔ. 

Συμφωνείται δε ότι η προβλεπομένη από τον ΚΙΝΔ αποζημί¬ 
ωση λόγω απολύσεως του ναυτικού, καταβάλλεται και στους Κυ¬ 
βερνήτες των ρυμουλκών και ότι κανείς νέος δεν θα ναυτολογεί¬ 
ται στα ρυμουλκά εάν δεν είναι εδοδιασμένος με ναυτικό φυλλά¬ 
διο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρον ΙΟον 

ΕΙΣΦΟΡΑΙ ΥΠΕΡ ΑΣΦΑΛΙΣΤΙΚΩΝ ΤΑΜΕΙΩΝ Κ.ΛΠ. 
ΕΞΟΦΛΗΣΗ ΑΠΟΔΟΧΩΝ 

α. Οι εισφορές υπέρ των Ασφαλιστικών Ταμείων των εργαζο¬ 
μένων (ΝΑΤ - ΙΚΑ κ.λπ.) θα βαρύνουν τον εργοδότη και τον ερ¬ 
γαζόμενο κατά τη νόμιμη αναλογία. 

β. Συμφωνείται ότι κατόπιν επιθυμίας των εργαζομένων οι ει¬ 
σφορές υπέρ της επαγγελματικής οργάνωσης αυτών και του Κε¬ 
φαλαίου αλληλοασφαλίσεώς τους, θα παρακρατούνται από τις 
παροχές και θα αποδίδονται ανάλογα από τους εργοδότες. 

γ. Σε περίπτωση ασθένειας ή εργατικό ατύχημα για τους 
ασφαλισμένους από το ΝΑΤ, εφαρμόζεται ο ΚΙΝΔ και γενικά η 
Ναυτική Νομοθεσία. Για τους ασφαλισμένους στο ΙΚΑ εφαρμόζε¬ 
ται η Εργατική Νομοθεσία. Ο μισθός ασθένειας ή ατυχήματος 
ορίζεται στο επόμενο άρθρο. 

δ. Οι απολυόμενοι της εργασίας για κάθε διαφορά θα διέπονται 
από την εκάστοτε ισχύουσα συλλογική σύμβαση νόμους και δια¬ 
τάγματα. 

ε. Οι αποδοχές των πληρωμάτων και οι υπερωρίες θα εκκαθα¬ 
ρίζονται και θα εξοφλούνται κάθε Ιδνθήμερο. 

Άρθρον 11 ον 
ΜΙΣΘΟΙ ΑΣΘΕΝΕΙΑΣ 

α. Ο μισθός των πληρωμάτων σε περίπτωση ασθένειας ορίζε¬ 
ται σε ποσοστό ογδόντα πέντε τοις εκατό (85%) του βασικού μι¬ 
σθού. 

β. Σε περίπτωση ατυχήματος ή χειρουργικής επέμβασης θα 
καταβάλλεται ολόκληρος ο βασικός μισθός. 

γ. Σε περίπτωση· νοσηλείας εκτός Νοσοκομείου ή Κλινικής, 
πλέον του οριζομένου στις παραπάνω παραγράφους α’ και β' του 
μισθού θα καταβάλλεται και αντίτιμου τροφής εκ δραχμών 218 
την ημέρα. 

' * Άρθρον 12 ον 

ΤΑΞΙΔΙΑ ΕΣΩΤΕΡΙΚΟΥ 

α. Αναγνωρίζεται υποχρέωση των πληρωμάτων των ρυμουλ¬ 
κών να συμμετέχουν σε εκτέλεση ταξιδίων στο εσωτερικό για ρυ¬ 
μουλκήσεις ή ναυαγοσωστικές εργασίες με την προβλεπόμενη 
σύνθεση λιμένος. Κατά την διάρκεια των ταξιδίων, τα προβλεπό¬ 
μενη σύνθεση λιμένος. Κατά την διάρκεια των ταξιδίων, τα πλη¬ 
ρώματα θα παίρνουν πέραν του βασικού μισθού, ειδικό επίδομα 
ταξιδιού εσωτερικού που θα υπολογίζεται στα 7/8 του 1/173 
των βασικών μισθών για κάθε ώρα ταξιδιού από την ώρα αναχω- 
ρήσεως του ρυμουλκού από τον Πειραιά ή το λιμάνι της βάσης 
του και μέχρις επιστροφής εις αυτό, ως και τροφοδοσίας εκ δραχ¬ 
μών εξακοσίων (600) την ημέρα κατ’ άτομον ή εις είδος κατά την 
κρίση του ιδιοκτήτη και ανάλογα με την εργασία. 

β. Το ειδικό επίδομα ταξιδιού υπολογίζεται επί των βασικών 
αποδοχών και είναι σταθερό, μη υποκείμενο εις προσαυξήσει 
λόγω Σαββάτου και Κυριακής, εξαιρετέων ή άλλων λόγων. 

γ. Σε περίπτωση συμφωνίας ταξιδιού εξωτερικού, αυτή θα κα¬ 
θορίζει και την αμοιβή που ασφαλώς θα είναι μεγαλύτερη από τα 
παραπάνω οριζόμενα. 

Άρθρον 13ον 

ΟΡΟΙ ΕΡΓΑΣΙΑΣ ΚΑΙ ΕΞΤΡΑ ΑΜΟΙΒΕΣ 
ΠΛΗΡΩΜΑΤΩΝ ΒΑΣΕΩΝ 

α. Τα πληρώματα των ρυμουλκών τα εργαζόμενα στις βάσεις 
(όπως αυτές ορίζονται στο άρθρο 5 της παρούσης), εάν η εταιρεία 
διαθέτει στη βάση που εργάζονται ένα μόνο Ρυμουλκό χωρίς βάρ¬ 
διες, έχουν υποχρέωση να διατηρούν επαφή με αυτό μετά τη λήξη 
της κανονικής ημερήσιας εργασίας και να επανέρχονται όποτε 
τους ζητηθεί για την εξυπηρέτηση των αναγκών και του σκοπού 
των Ρυμουλκών. 

β. Οι κατά τα ανωτέρω απασχολούμενοι δικαιούνται πέραν 


του βασικού μισθού του άρθρου 1 και κατ’ αποκοπή αμοιβή ίση 
με το 100% αυτού ως και τροφοδοσίας εκ δρχ. 100 την ημέρα 
έκαστος. 

γ. Διευκρινίζεται ότι.η αμοιβή αυτή δεν είναι εκτός έδρας επί¬ 
δομα, αλλά κατ’ αποκοπή αμοιβή για υπερωριακή εργασία, ερ¬ 
γασία κατά Σάββατα, Κυριακές, αργίες και νυκτερινή ως και 
κάθε άλλη έξτρα αμοιβή προβλεπόμενη από την παρούσα συλλο¬ 
γική σύμβαση. 

Αυτονόητο είναι ότι ο τρόπος καταγωγής του ναυτικού ή ο ( λι- 
μήν νηολογίου του Ρυμουλκού δεν έχουν καμία επίδραση για την 
καταβολή της παραπάνω κατ’ αποκοπή αμοιβής. 

δ. Σε περίπτωση που σε βάση υπάρχουν περισσότερα από ένα 
(1) ρυμουλκά της ίδιας εταιρείας ή πλοιοκτησίας παρέχεται η δυ¬ 
νατότητα στον εργοδότη να μην αποδεχθεί την κατά το ανωτέρω 
κατ’ αποκοπή ρύθμιση των έξτρα αμοιβών, υπό την ρητή όμως 
προϋπόθεση ότι θα επανδρώσει τα ρυμουλκά με τις προβλεπόμε- 
νες για την έδρα των Ρυμουλκών βάρδιες και θα υπόκειται στους 
περιορισμούς της υπερωριακής απασχόλησης. Δηλαδή στην περί¬ 
πτωση αυτή θα εναρμονίζεται η απασχόληση των πληρωμάτων 
των Ρυμουλκών (σύστημα εναλλασσομένων βαρδιών) και θα 
εφαρμόζονται όλοι οι όροι εργασίας και αμοιβών που περιέχονται 
στην παρούσα Συλλογική Σύμβαση και ισχύουν για την έδρα την 
Ελληνικών Ρυμουλκών. 

ε. Διευκρινίζεται ότι για τα Ρυμουλκά που απασχολούνται 
αποκλειστικά σε έργα (κατασκευές λιμένων προσχώσεις - μώλοι 
κ.λπ.) και απαιτείται αυξημένο ωράριο εργασίας, με διπλό μισθό, 
οι ώρες της καθημερινής εργασίας ορίζονται σε 12 κατά τις εργα¬ 
σίμους ημέρας. Οι δε πέραν αυτών καθώς τα ΣΑΒΒΑΤΑ - ΚΥ¬ 
ΡΙΑΚΕΣ θα αμοίβονται όπως αυτά που ισχύουν για τις έδρες. 

Άρθρον 14ον 

Συμφωνείται ανεπιφύλακτα ότι παρέχεται η δυνατότητα στους 
ιδιοκτήτες των ρυμουλκών, ειδικά για την περιοχή Λιμένος Πει¬ 
ραιώς και προς καλύτερη εξυπηρέτηση των εργαζομένων και της 
εργασίας, να απασχολούν τα πληρώματα κατά τρόπο διαφορε¬ 
τικό του προπεριγραφομένου του άρθρου 3 της παρούσης Συλλο¬ 
γικής Σύμβασης οι όροι του οποίου αναφέρονται κατωτέρω: 

α. Απασχόληση επί δώδεκα (12) συνέχεια ώρες κατά τις εργά¬ 
σιμες ημέρες, ανάπαυση κατά τις επόμενες τριάντα έξι (36) ώρες, 
χωρίς ή πέρα του προβλεπομένου και καθοριζομένου συμβατικά 
δια της συλλογικής σύμβασης ημερήσιου ωραρίου εργασίας να 
θεωρείται υπερεργασία ή υπερωρία από τον εργαζόμενο, με την 
αντίστοιχη υποχρέωση των εργοδοτών να μην απαιτούν τις υπο- 
λοιπόμενες για την συμπλήρωση της εβδομαδιαίας απασχόλησης 
ώρες εργασίας. 

β. Η πέραν του 12ώρου απασχόληση των πληρωμάτων είναι 
υπερωριακή εργασία και αμοίβεται με το 1 /173 των βασικών μι¬ 
σθών της Σ.Σ. προσαυξημένου κατά 100% για κάθε ώρα, απα¬ 
σχόλησης πέραν του 12ώρου. 

γ. Κατά τις Κυριακές και εορτές θα απασχολούνται με από¬ 
λυτη σειρά επί 7ωρον με έξτρα αμοιβή που θα υπολογίζεται στο 
ένα και εβδομήντα πέντε (1.75) των 1/25 των βασικών μισθών 
της Σ.Σ. για κάθε Κυριακή ή εορτή που θα εργαστούν, χωρίς να 
υπάρχει απαίτηση αντίστοιχης επί πλέον ανάπαυσης. 

Η πέρα του 7ώρου απασχόληση κατά τις Κυριακές και εορτές 
είναι υπερωρία και αμοίβεται με προσαύξηση του βασικού ωρομι¬ 
σθίου (1/173) κατά 125% για τις πρώτες 4 ώρες και 175% για 
τις επόμενες. 

Η Κυριακή ή αργία στην περίπτωση των εργαζομένων 12-36 
θα υπολογίζεται από 06.00 - 06.00 της επομένης. 

δ. Ώρα έναρξης εργασίας ορίζεται η αναφερομένη στο άρθρο 3 
της παρούσης με υποχρέωση των πληρωμάτων να προσφέρουν 
κατά απόλυτη σειρά και νυκτερινή εργασία από 18.00 - 06.00 
υπό τις ίδιες προϋποθέσεις (12) εργασία (36) ανάπαυση ή 
18.00001.00 κατά τις Κυριακές και εορτές. Εάν η εργασία συ- 
νεχισθεί και μετά τη λήξη νυκτερινής βάρδιας καταβάλεται υπε¬ 
ρωρία για τις επί πλέον ώρες απασχόλησης που υπολογίζεται 
κατά περίπτωση ως ανωτέρω. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ε. Σε εξαιρετικές περιπτώσεις που τα πληρώματα θα απαιτηθεί 
να επανέλθουν να εργασθούν κατά την ημέρα που συμπεριλαμβά- 
νεται στο 36ωρο της ανάπαυσης και εφ’ όσον το επιθυμούν και 
συμφωνούν, θα απασχολούνται τουλάχιστον επί 7ωρο αμοιβόμε- 
νοι υπερωριακώς για κάθε ώρα με το 1/173 του βασικού μισθού, 
με τις ανάλογες κατά περίπτωση προσαυξήσεις (100% -125% - 
175%). 

στ. Φυσικά και στην περίπτωση που τα πληρώματα θα απα¬ 
σχολούνται με το ανωτέρω σύστημα, θα εφαρμόζονται όλοι οι άλ¬ 
λοι όροι της παρούσης Σ.Σ. που δεν προβλέπεται ειδική ρύθμιση 
από το παρόν άρθρο και η αλλαγή συστήματος εργασίας θα είναι 
δυνατή μόνο στην αρχή κάθε εβδομάδας. 

Άρθρον 15ον 

ΧΑΡΑΚΤΗΡΙΣΜΟΣ ΤΟΤ ΝΑΥΤΙΚΟΥ ΕΠΑΓΓΕΛΜΑΤΟΣ 

Συμφωνείται ο χαρακτηρισμός του Ναυτικού επαγγέλματος 
ως βαρέως και ανθυγιεινού και υπό την προϋπόθεση ότι το ειδικό 
επίδομα που συνεφωνήθη και αναφέρεται στο άρθρο 2 παρ. 4 της 
παρούσης θα συνοδεύσει τον ως άνω χαρακτηρισμό εάν τούτο χο¬ 
ρηγηθεί και στα πληρώματα των ποντοπόρων πλοίων. 

Άρθρον Γόον 

α. Η παρούσα Συλλογική Σύμβαση θα ισχύει από 1ης Ιανουά¬ 
ριου 1991 και θα λήγει την 31η Δεκεμβρίου 1991, θα ισχύει δε 
για ένα ακόμη χρόνο εάν δεν καταγγελθεί στο μεταξύ από κά¬ 
ποιον από τους συμβαλλόμενους. 

β. Η καταγγελία πρέπει να γίνει 3 μήνες προ της λήξεώς της, 
ώστε να υπάρχει χρόνος συνεννοήσεων. 

Επισυνάπτεται Παράρτημα προκαθορισμένης χρονικής ισχύος 
που αποτελεί αναπόσπαστο τμήμα της παρούσας ΣΣΕ (Λήξη την 
30.9.1991). 

Η παρούσα Συλλογική Σύμβαση συνετάγη σε τρία (3) αντί¬ 
τυπα και υπεγράφη ως κατωτέρω, έλαβε δε καθένας των συμ- 
βαλλομένων ένα αντίτυπο, το δε τρίτο θα υποβληθεί στο ΥΕΝ 
προς κύρωση μετά του Παραρτήματος αυτής. 

Οι Συμβαλλόμενοι 

Διά την Ένωση Πλοιοκτητών 
Ρυμουλκών/Ναυαγοσωστικών 

Ο Πρόεδρος Ο Γεν. Γραμματέας 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Δια την Πανελλήνια Ένωση 
Πληρωμάτων Ρ/κών - Ν/κών 

Ο Πρόεδρος Ο Γεν. Γραμματέας 

ΔΗΜ. ΔΡΙΤΣΑΣ ΑΝ. ΑΣΠΙΩΤΗΣ 


ΠΑΡΑΡΤΗΜΑ 

Ενόψει οριστικής ρύθμισης των όρων παροχής εργασίας των 
πληρωμάτων ρυμουλκών, στην οποία (ρύθμιση) αμφότερα τα 
συμβαλλόμενα μέρη της σήμερον υπογραφείσας Συλλογικής 
Σύμβασης Εργασίας δεσμεύονται να προβούν μέχρι την 30η Σε¬ 
πτεμβρίου 1991, συμφωνούνται αμοιβαία τα εξής: 

1. Για τη χρονική περίοδο από της υπογραφής της ως άνω 
Σ.Σ.Ε και του παρόντος Παραρτήματος μέχρι την 30ή Σεπτεμ¬ 
βρίου 1991 αναστέλλεται η ισχύς και εφαρμογή του Άρθρου 3 
της Σ.Σ.Ε. κατά την έκταση που ορίζεται αντίθετα πιο κάτω. 

2. Στη διάρκεια της εν λόγω χρονικής περιόδου καταργείται 
το σύστημα εργασίας σε βάρδιες και η υποχρέωση των πλοιοκτη¬ 
τών να τηρούν μόνιμα επανδρωμένα ρυμουλκά με βάρδιες ενώ 
παράλληλα τα πληρώματα θα υποχρεούνται σε προσφορά πρό¬ 
σθετης εργασίας (υπερωρία) που δεν δύναται να υπερβαίνει τις 
εκατόν είκοσι (120) πραγματικές ώρες εργασίας τον μήνα. 

3. Στη διάρκεια της παραπάνω περιόδου η ώρα έναρξης εργα¬ 
σίας θα καθορίζεται κατά την απόλυτη διακριτική ευχέρεια των 
πλοιοκτητών εναλλακτικά μεταξύ μίας εκ των εξής τριών απο¬ 


κλειστικών ωρών έναρξης (α) 06.00, (β) 14.00 και (γ) 22.00 σε 
εβδομαδιαία βάση που θα καθορίζεται εκ των προτέρων στη διάρ¬ 
κεια της προηγούμενης εβδομάδας. 

4. Το παρόν παράρτημα αποτελεί αναπόσπαστο τμήμα της 
Σ.Σ.Ε. συνετάγη σε τρία (3) αντίτυπα και υπεγράφη ως κατω¬ 
τέρω, έλαβε δε καθένας των συμβαλλομένων ένα αντίτυπο, το δε 
τρίτο θα υποβληθεί στο ΥΕΝ προς κύρωση μετά της Σ.Σ.Ε. 

Πειραιάς, 24η Μαΐου 1991 
Οι Συμβαλλόμενοι 

Δια την Ένωση Πλοιοκτητών 
: Ρυμουλκών/Ναυαγοσωστικών 

Ο Πρόεδρος Ο Γεν. Γραμματέας 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Δια την Πανελλήνια Ένωση 
Πληρωμάτων Ρ/κών - Ν/κών 

Ο Πρόεδρος Ο Γεν. Γραμματέας 

ΔΗΜ. ΔΡΙΤΣΑΣ ΑΝ. ΑΣΠΙΩΤΗΣ 

- 4 - 

Αριθ. Δ2.Γ/16625 (2) 

Επιστροφή διαφοράς τιμής των αποθεμάτων πετρελαιοειδών 
καυσίμων που βρίσκονται στις εγκαταστάσεις των εταιρειών 
εμπορίας και διανομής πετρελαιοειδών ή φορτία σε πλου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 10 του Π.Δ. 437/85 για τον καθορισμό των αρ¬ 
μοδιοτήτων των Υπουργείων (ΦΕΚ 157/Α'/19.9.85). 

2. Την παράγραφο 2 του τετάρτου άρθρου του Ν. 1769/88 
(ΦΕΚ 66/88/Ά). 

3. Το Π.Δ. 381/89 για τον Οργανισμό του Υπουργείου Βιο¬ 
μηχανίας, Ενέργειας και Τεχνολογίας. 

4. Την απόφαση του Γενικού Γραμματέα Βιομηχανίας, Ενέρ¬ 
γειας και Τεχνολογίας με αριθ. Δ2.Γ/1080/15.1.91 για τον 
προσδιορισμό της τιμής βάσης των προϊόντων του πετρελαίου. 

5. Την κοινή απόφαση των Υπουργών Εθνικής Οικονομίας, 
Οικονομικών, Βιομηχανίας, Ενέργειας και Τεχνολογίας και 
Εμπορίου με αριθ. Α3/153/16.1.91, για τον καθορισμό των τι¬ 
μών διάθεσης προϊόντων πετρελαίου. 

6. Το γεγονός ότι: 

α. Με την απόφαση του Γενικού Γραμματέα Βιομηχανίας, 
Ενέργειας και Τεχνολογίας με αριθ. Δ2.Γ/1080/15.1.91 ορί¬ 
στηκαν ως τιμές βάσης των προϊόντων πετρελαίου τιμές διάθεσης 
προϊόντων από τα Διυλιστήρια χαμηλότερες από εκείνες που κα¬ 
θορίστηκαν στην απόφαση του ίδιου πιό πάνω Γενικού Γραμμα¬ 
τέα με αριθ. Δ2.Γ/524/9.1.91. 

β. Την κοινή απόφαση των Υπουργών Εθνικής Οικονομίας, 
Οικονομικών, Βιομηχανίας, Ενέργειας και Τεχνολογίας και 
Εμπορίου με αριθ. Α3/153/16.1.91 ορίστηκαν τιμές διάθεσης 
προϊόντων πετρελαίου «τιμές καταναλωτή» ίδιες με αυτές που 
ίσχυαν με την απόφαση των ίδιων Υπουργών με αριθ. Α3/106/ 
10.1.91. 

γ. Η μείωση των τιμών βάσης που καθορίστηκαν με την από¬ 
φαση με αριθ. Δ2.Γ/1080/15.1.91 είχε σαν συνέπεια, λόγω με¬ 
ταβολής των φόρων και του ποσού της εισφοράς του πέντε τοις 
χιλίοις (5%α) του άρθρου 16 του Ν. 1571/85, όπως αυτός τρο¬ 
ποποιήθηκε με την παράγραφο 4 του άρθρου 5 του Ν. 1769/88, 
να καταβάλλεται από τις εταιρείες συνολική τιμή κτήσης του προ¬ 
ϊόντος υψηλότερη από εκείνη που διαμορφώνεται στο αναλυτικό 
κοστολόγιο που συντάσσει η αρμόδια Διεύθυνση του Υπουργείου 
Εμπορίου μετά την έκδοση της σχετικής Κοινής Υπουργικής 
Απόφασης των Υπουργών Εθνικής Οικονομίας, Οικονομικών, 
Βιομηχανίας, Ενέργειας και Τεχνολογίας και Εμπορίου με αριθ. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Α3/153/16.1.91 και η οποία μπορεί να εισπραχθεί από τον τε¬ 
λικό καταναλωτή. 

δ. Οι εταιρείες πετρελαιοειδών αδυνατούν να ανακτήσουν από 
την πώληση των προϊόντων πετρελαίου το κόστος κτήσης τους 
για όσες ποσότητες αγόρασαν από τα Κρατικά Διυλιστήρια της 
Χώρας πριν από την 16.1.91 και τιμολογήθηκαν με τις ισχύου- 
σες τότε υψηλότερες τιμές βάσης και οι ίδιες ποσότητες εκτελωνί¬ 
ζονται με βάση τον αυξημένο φόρο που καταβάλλεται από τις 

16.1.91 και μετά, αποφασίζουμε: 

1. Για τις ποσότητες πετρελαιοειδών προϊόντων τις οποίες 
αγόρασαν οι εταιρείες εμπορίας πετρελαιοειδών πριν από την 

16.1.91 από τα Κρατικά Διυλιστήρια της Χώρας και για τις 
οποίες εισπράττεται από τις αρμόδιες τελωνειακές αρχές αυξημέ¬ 
νος φόρος κατανάλωσης σε σχέση με εκείνον που ίσχυε μέχρι 

16.1.91 επιστρέφεται από το δημόσιο ποσό δραχμών ίσο με τη 
διαφορά των δυό κόστων κτήσης (πριν την 16.1.91 και μετά) 
των εταιρειών πετρελαιοειδών με την ακόλουθη διαδικασία. 


Οι διαφορές για επιστροφή από το Δημόσιο στις εταιρείες πε¬ 
τρελαιοειδών κατά προϊόν έχουν ως εξής: 

ΠΡΟΪΟΝΤΑ 

Πετρέλαιο εξωτερικής καύσης Νο 1 
με περιεκτικότητα σε θείο ΜΑΧ 0,7% 
Κ.Β. 

ΜΟΝΑΔΑ 

ΔΡΑΧΜΕΣ 

α. Υποκείμενα 

0 μετρυιός τόν. 

109 

β. Τελωνισθέντα και μη εξαχθέντα 
Πετρέλαιο εξωτερικής καύσης Νο 2 
με περιεκτικότητα σε θείο ΜΑΧ 0,7% 
χβ 

» 

109 

κ.ρ. 

α. Υποκείμενα 

0 μετρικός τόν. 

118 

β. Τελωνισθέντα και μη εξαχθέντα 

» 

119 


Πετρέλαιο εξωτερικής καύσης Νο 3 
με περιεκτικότητα σε θείο ΜΑΧ 0,7% 
κ.β. 


α. Υποκείμενα 


1.431 

β. Τελωνισθέντα και μη εξαχθέντα 

» 

1.439 

Πετρέλαιο εξωτερικής καύσης Νο 3 



με περιεκτικότητα σε θείο ΜΑΧ 4% 

X β 



κ.ρ. 

α. Υποκείμενα 

» 

967 

β. Τελωνισθέντα και μη εξαχθέντα 


972 


3. Οι εταιρείες εμπορίας πετρελαιοειδών υποβάλλουν στη 
Διεύθυνση Εποπτείας της Διαχείρισης Πετρελαιοειδών του 
Υπουργείου Βιομηχανίας, Ενέργειας και Τεχνολογίας βεβαίωση 
της αρμόδιας τελωνιακής αρχής από την οποία να προκύπτει: 

α. Το είδος προϊόντος πετρελαίου, η αντίστοιχη ποσότητα για 
την οποία: 

(ι) εισπράχθηκε ο αυξημένος φόρος κατανάλωσης (υποκεί¬ 
μενα αποθέματα) ή 

(ιι) η διαφορά φόρου (τελωνισθέντα και μη εξαχθέντα), και ότι 
οι ποσότητες αυτές είχαν παραληφθεί από τα Διυλιστήρια πριν 
από την 16.1.91 και είχαν τιμολογηθεί από αυτά με τις τιμές βά¬ 
σης που ίσχυαν πριν από την ημερομηνία αυτή. 

3. Ο φόρος κατανάλωσης και η διαφορά φόρου κατά μονάδα 
και είδος προϊόντος, καθώς και το σύνολο τους εισπραχθέντος φό¬ 
ρου για τις αντίστοιχες ποσότητες όπως αναφέρονται στο προη¬ 
γούμενο εδάφιο. 

4. Η Δ/νση Εποπτείας της Διαχείρισης Πετρελαιοειδών του 
Υπουργείου Βιομηχανίας Ενέργειας και Τεχνολογίας μετά τον 
έλεγχο των σχετικών βεβαιώσεων το ταχύτερο δυνατό, με έγ¬ 
γραφο προς τα Ελληνικά Διυλιστήρια Ασπροπύργου θα εντέλλε- 
ται την έκδοση πιστωτικών σημειωμάτων ισόποσων προς τη βε¬ 
βαίωση. 

5. Αναθέτουμε στη Διεύθυνση Εποπτείας της Διαχείρισης Πε¬ 
τρελαιοειδών του ΥΒΕΤ να προβαίνει στις απραίτητες ενέργειες 
και στις αναγκαίες λεπτομερειακές ρυθμίσεις για την εφαρμογή 
της απόφασης αυτής. 

6. Η απόφαση αυτή ισχύει από 16.1.91. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧ/ΓΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΣΤΑΥΡΟΣ ΔΗΜΑΣ 

Ο 

—♦— 

Αριθ. Δ2.Γ/16626 (3) 

Είσπραξη διαφοράς τιμής των αποθεμάτων πετρελαιοειδών καυ¬ 
σίμων που βρίσκονται στις εγκαταστάσεις των εταιρειών 

εμπορίας και διανομής πετρελαιοειδών ή φορτία σε πλου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των παρ. 2 και 4 του άρθρου 11 του Ν. 
1571/85 για τη ρύθμιση θεμάτων πετρελαϊκής πολιτικής και 
εμπορίας πετρελαιοειδών και άλλες διατάξεις (ΦΕΚ 192/85/ 
Α’), όπως αυτές τροποποιήθηκαν με τις διατάξεις Ιου άρθρου 4 
του Ν. 1769/88 (ΦΕΚ 68/Α'/7.4.88). 

2. Τις διατάξεις του Π.Δ. 27/89 «παράγοντες διαμόρφωσης 
της τιμής βάσης, τρόπος και βαθμός συμμετοχής τους στη δια¬ 
μόρφωση αυτή για κάθε έτοιμο προϊόν πετρελαιοειδών» (ΦΕΚ 
15/17.1.89/Α"). 

3. Τις διατάξεις της παρ. 1 του άρθρου 10 του Π.Δ. 437/85 
για τον «καθορισμό και ανακατανομή των αρμοδιοτήτων των 
Υπουργείων (ΦΕΚ 157/Α-/85). 

4. Τις διατάξεις του Π.Δ. 381/89 για τον Οργανισμό του 
Υπουργείου Βιομηχανίας, Ενέργειας και Τεχνολογίας. 

5. Την απόφαση του Γενικού Γραμματέα Βιομηχανίας, Ενέρ¬ 
γειας και Τεχνολογίας με αριθ. Δ2.Γ/1080/15.1.91 σχετικά 
με τον καθορισμό τιμής βάσης (τιμή διάθεσης από>τα Διυλιστή¬ 
ρια) ετοίμων πετρελαιοειδών προϊόντων στην εσωτερική κατανά¬ 
λωση από τα Κρατικά Διυλιστήρια πετρελαίου που λειτουργούν 
στη χώρα που έχουν δικαίωμα να διαθέτουν προϊόντα στην εσω- 
,τερική αγορά και το ΤΕ1ΕΧ της Δ/νσης Εποπτείας της Διαχείρι¬ 
σης Πετρελαιοειδών του ΥΒΕΤ με αριθ. Δ2.Γ/1081/ 
15.1.91. 

6. Το γεγονός ότι: 

α. Τα αποθέματα καυσίμων στις εγκαταστάσεις των εταιρειών 
εμπορίας και διανομής πετρελαιοειδών, αγοράστηκαν από τα 
Κρατικά Διυλιστήρια της χώρας σε τιμές που καθορίστηκαν με 
την απόφαση του Γενικού Γραμματέα Βιομηχανίας, Ενέργειας 
και Τεχνολογίας με αριθ. Δ2.Γ/524/9.1.91 και 

β. Οι νέες τιμές που καθορίστηκαν με την απόφαση του Γενι¬ 
κού Γραμματέα Βιομηχανίας, Ενέργειας και Τεχνολογίας με 
αριθ. Δ2.Γ/1080/15.1.91 είναι μεγαλύτερες από τις προηγού- 
, μενες και επειδή τις μεγαλύτερες τιμές θα τις εισπράξουν οι εται¬ 
ρείες από τον καταναλωτή επιβάλλεται η διαφορά τιμής (παλαιάς 
και νέας) να εισπραχθεί από το Δημόσιο για να μην είναι προς 
όφελος των εταιρειών εμπορίας και διανομής πετρελαιοειδών, 
αποφασίζουμε: 

Ορίζουμε για τις ποσότητες των πετρελαιοειδών προϊόντων 
που βρέθηκαν στις εγκαταστάσεις των εταιρειών εμπορίας και 
διανομής πετρελαιοειδών ή φορτωμένες επί δεξαμενοπλοίων σε 
πλού κατά την 00.01 της 16.1.91 και είχαν αγοραστεί από τα 
Κρατικά Διυλιστήρια να εισπραχθεί η διαφορά τιμής για κάθε 
προϊόν όπως ορίζεται παρακάτω: 

ΠΡΟΪΟΝΤΑ 

1. Βενζίνη υψηλής συμπίεσης 96 
οκτανίων ΜΙΝ (ΡΚΕΜΙΙΙΜ) 0,15 γρ. 
μολϋβδου στο λίτρο ΜΑΧ 

2. Βενζίνη κοινή 90 οκτανίων ΜΙΝ 
(ΚΕΟΙΙΙΑΚ) 0,40 γρ. μολύβδου στο 
λίτρο ΜΑΧ 


ΜΟΝΑΔΑ ΔΡΑΧΜΕΣ 


το χιλιόλιτρο 7.474 


7.081 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Βενζίνη χωρίς μόλυβδο 

4. Φωτιστικό πετρέλαιο 

5. Πετρέλαιο εσωτερικής καύσης 
(ΟΙΕδΕί) τύπου Α' 

6. Πετρέλαιο εσωτερικής καύσης 
(ΟΙΕδΕΕ) τύπου Β' 

7. Πετρέλαιο εσωτερικής καύσης 
(1)1ΕδΕΕ)Λεωφορείων 

8. Πετρέλαιο εξωτερικής καύσης 
Νο. 1 με περιεκτικότητα σε θείο ΜΑΧ 
3,5% κατά βάρος 

9. Πετρέλαιο εξωτερικής καύσης 
Νο. 2 με περιεκτικότητα σε θείο ΜΑΧ 
3,5% κατά βάρος 


το χιλιόλιτρο 

0 Μετρ, τόνος 

8.480 

14.101 

το χιλιόλιτρο 

11.095 

» 

11.290 

» 

10.870 

0 Μετρ. τόνν. 

311 

» 

303 


2. Οι πιό πάνω διαφορές θα εισπραχθούν με την φροντίδα των 
αρμοδίων Τελωνειακών Αρχών και θα κατατεθούν στο λογ/σμό 
με αριθ. 203 «Ελληνικό Δημόσιο - Λογαριασμός Χρηματοδότη¬ 
σης Πετρελαιοειδών» που τηρείται στην Τράπεζα της Ελλάδος - 
Τμήμα Σχέσεων με το Δημόσιο - Υπηρεσία Α' Συναλλαγών. 

3. Η απόφαση αυτή ισχύει από 16.1.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1991 


ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧ/ΓΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΣΤΑΥΡΟΣ ΔΗΜΑΣ 


♦ 


Αριθ. 14610 (4) 

Τροποποίηση του Οργανισμού Εσωτερικής Υπηρεσίας της Κοινό¬ 
τητας Καλυβιών Θορικού Νομ. Ανατ. Αττικής. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 


Έχοντας υπόψη: 

1. Τις διατάξεις των Ν. 1188/81 «περί κυρώσεως του κώδι- 
κος περί καταστάσεως προσωπικού Ο.Τ.Α.» και 1586/86 περί 
βαθμολογικής διάρθρωσης των θέσεων του Δημοσίου Ν.Π.Δ.Δ. 
και ΟΤΑ και άλλες διατάξεις, καθώς και τα 37α/87 και 22/90 
Π.Δ/τα. 

2. Την γνωμοδότηση του υπηρεσιακού Συμβουλίου του άρ¬ 

θρου 14 παρ. 9 του Ν. 1586/86 που διατυπώθηκε στο 1/ 
1.4.1991 πρακτικό του. ο 

' 3. Τα στοιχεία του οικείου φακέλου, αποφασίζουμε: 

Εγκρίνουμε τη 12/91 απόφαση του Κοινοτικού Συμβουλίου 
Καλυβιών Θορικού, που αφορά στην τροποποίηση του ΟΕΥ της 
ανωτέρω Κοινότητας στο άρθρο 2, που διαμορφώνεται ως εξής: 

Αρθρο 2. ΘΕΣΕΙΣ ΠΡΟΣΩΠΙΚΟΥ 

Α'. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 


Έξι (6) θέσεις Κλάδου ΔΕΙ Διοικητικού 
Μία (1) θέση Κλάδου ΤΕ3 Τεχνολόγων Πολιτικών Μηχανι¬ 
κών 

Μία (1) θέση Κλάδου ΔΕ2 Εποπτών Καθαριότητας 
Δύο (2) θέσεις Κλάδου ΔΕ14 Ελεγκτών Εσόδων-Εξόδων 
ΟΤΑ 

Δύο (2) θέσεις Κλάδου ΔΕ15 Εισπρακτόρων.. 

Μία (1) θέση Κλάδου ΔΕ24 Ηλεκτρολόγων 
Πέντε (5) θέσεις Κλάδου ΔΕ29 Οδηγών αυτοκινήτου 
Τέσσερις (4) θέσεις Κλάδου ΔΕ30 Τεχνιτών ειδικότητας 
Υδραυλικού 

Μία (1) θέση Κλάδου ΥΕ1 Κλητήρων Θυρωρών 
Δέκα τέσσερις (14) θέσεις Κλάδου ΥΕ16 Προσωπικού 
Καθαριότητας, 

εκ των οποίων έξι (6) ειδικότητας Εργατών Καθαριότητας 
επτά (7) Εργατών Ύδρευσης και ενός (1) Εργάτη Νεκροταφείου. 

Β'. ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜ¬ 
ΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Δύο (2) θέσεις Οδηγών 

Οκτώ (8) θέσεις Εργατών Καθαριότητας και Ύδρευσης. 

Γ'. ΘΕΣΕΙΣ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ 
Μία (1) Καθαρίστρια Γραφείων με απασχόληση τριών (3) 
ωρών ημερησίους επί πέντε (5) ημέρες την εβδομάδα. 

Οι παραπάνω θέσεις με τα στοιχεία Β καταργούνται με την 
κατά οποιοδήποτε τρόπο αποχώρηση, από την υπηρεσία των 
υπαλλήλων που σήμερα τις κατέχουν. 

Κατά τα λοιπά ισχύει ως έχει ο Ο.Ε.Υ. της ανωτέρω Κοινότη¬ 
τας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 13 Μαΐου 1991 / 

Με εντολή Νομάρχη 
Ο Διευθυντής κ.α.α. 

Π. ΞΑΝΘΑΚΟΥ 

- +-- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη 2423.5/1/91/10.1.91 απόφαση του Υπουργού Εμπο¬ 
ρικής Ναυτιλίας «εφαρμογή θεσμού οικογενειακού 1 ιατρού στα 
ΠΟΝ ΧΙΟΥ, ΚΑΛΥΜΝΟΥ, ΘΕΣ/ΝΙΚΗΣ και ΝΕΑΠΟΛΕΩΣ 
ΒΟΙΩΝ», που δημοσιεύθηκε στο ΦΕΚ 18/Β'/23.1.91, διορθώ¬ 
νεται ο εσφαλμένος αριθμός «2413.5/1/91», στον ορθό. 
«2423.5/1/91». 

(Από το ΥΕΝ) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

Ο 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 | 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

10.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

β) » » » Β’ 

» 

19.000 

» 

950 

γ) » » » Γ 

» 

6.000 

» 

300 

δ) » » » Δ' 

» 

18.000 

» 

900 

ε) » » » Αναπτυξιακών Πράξεων 

» 

12.000 

» 

600 

στ) » » » Ν.Π.Δ.Δ. 

» 

6.000 

» 

300 

ζ) » » » ΠΑΡΑΡΤΗΜΑ 

» 

3.000 

» 

150 

η) » » » Δελτ. Εμπ.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» 

1.500 

» 

75 

ι) » » » Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

» 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























